Document ID: 32007R0037

KOMISJONI MÄÄRUS (EÜ) nr 37/2007,
17. jaanuar 2007,
millega muudetakse määrust (EÜ) nr 990/2006, millega kuulutatakse välja alalised pakkumismenetlused liikmesriikide sekkumisametite valduses oleva teravilja eksportimiseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artiklit 6,
ning arvestades järgmist:
(1)
Komisjoni määruse (EÜ) nr 990/2006 (2) artikli 10 lõikega 2 on ette nähtud katta eksportimise kohustus tagatisega, mille summa on võrdne pakkumismenetluse päeval kehtiva hinna ja määratud hinna vahega ning ei ole kunagi madalam kui 25 eurot tonni kohta.
(2)
Rukkihinna võrdlemine eksporditurul ja siseturul võib viia selleni, et rukist eksportivatele edukatele pakkujatele võib rahaliselt huvi pakkuda edasimüük siseturul, isegi kui nad kaotavad kõnealuse tagatise. Selleks et vältida kõnealust olukorda ja võimaldada määrusega (EÜ) nr 990/2006 hõlmatud pakkumismenetluse nõuetekohast toimimist tuleks nimetatud tagatist rukki puhul suurendada.
(3)
Seetõttu tuleks määrust (EÜ) nr 990/2006 vastavalt muuta.
(4)
Käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 990/2006 artikli 10 lõige 2 asendatakse järgmise tekstiga:
“2. Erandina määruse (EMÜ) nr 2131/93 artikli 17 lõikest 1 kaetakse eksportimise kohustus tagatisega, mille summa on võrdne pakkumismenetluse päeval kehtiva hinna ja määratud hinna vahega ning ei ole madalam kui 50 eurot tonni kohta rukki puhul ja 25 eurot tonni kohta muu teravilja puhul. Pool sellest summast esitatakse ekspordilitsentsi väljastamisel ja ülejäänu enne teravilja äraviimist ladustamiskohast.”
Artikkel 2
Käesolev määrus jõustub kolmandal päeval pärast Euroopa Liidu Teatajas avaldamist.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. jaanuar 2007

Labels: 3
17
18